CELEX: 52009XG1211(02)
Language: et
Date: 2009-11-27 00:00:00
Title: Nõukogu järeldused, 27. november 2009 , loomepõlvkonna kujundamise edendamise kohta – laste ja noorte loovuse ning innovatsioonivõime arendamine kultuurilise eneseväljenduse ja kultuurile juurdepääsu tagamise kaudu

11.12.2009   
            
            
               ET
            
            
               Euroopa Liidu Teataja
            
            
               C 301/9
            
         Nõukogu järeldused, 27. november 2009, loomepõlvkonna kujundamise edendamise kohta – laste ja noorte loovuse ning innovatsioonivõime arendamine kultuurilise eneseväljenduse ja kultuurile juurdepääsu tagamise kaudu
   2009/C 301/08
   EUROOPA LIIDU NÕUKOGU,
   
                
            
            
               MEENUTADES käsitletava teema poliitilist tausta, mis on esitatud käesolevate järelduste lisas;
            
         
                
            
            
               OLLES TEADLIK
               
                           —
                        
                        
                           pikaajalistest väljakutsetest, millega Euroopa Liit ja selle kodanikud silmitsi seisavad, eelkõige:
                           
                                       —
                                    
                                    
                                       vajadusest jääda maailma tasandil konkurentsivõimeliseks säästval ja sotsiaalselt kaasaval moel;
                                    
                                 
                                       —
                                    
                                    
                                       tööhõivele ja hoolekandele avalduvast mõjust, mis tuleneb elanikkonna vananemisest ja jätkuvatest rändevoogudest;
                                    
                                 
                                       —
                                    
                                    
                                       vajadusest edendada kultuuridevahelist dialoogi, mille aluseks on kultuurilise mitmekesisuse tunnustamine üha multikultuursemas ja tihedamalt ühendatud maailmas, mida iseloomustavad kiired sidevahendid, inimeste liikuvus ja turgude globaliseerumine;
                                    
                                 
                                       —
                                    
                                    
                                       vajadusest reageerida arenevale teadmiste- ja kommunikatsiooniühiskonnale, mida iseloomustavad pidevalt arenevad sidetehnoloogiad ja kiire teabevahetus ning vajadus kaotada nn digitaalne lõhe ELi liikmesriikides ja liikmesriikide vahel;
                                    
                                 
                     
         LEIAB, et:
   
               —
            
            
               edukas toimetulek kõnealuste pikaajaliste väljakutsetega nõuab pikaajalist perspektiivi, mis keskendub laste ja noorte loovuse ja innovatsioonivõime arendamisele ning nende varustamisele nimetatud väljakutsetele vastu astumiseks vajalike oskuste ja pädevustega;
            
         JUHIB TÄHELEPANU SELLELE, et:
   
               —
            
            
               loova, innovaatilise, kohanemisvõimelise ja hea suhtlemisoskusega tööjõu järele on üha suurem nõudlus, ning et on vaja arendada paindlikke ja pidevalt arendatavaid ettevõtlusoskusi;
            
         
               —
            
            
               juurdepääs mitmesugustele kultuurilistele väljendusvormidele, loometavadele ja kunstiteostele ning nende kogemine varasest east alates on tähtis nii isikliku arengu, identiteedi, enesehinnangu ja indiviidi kuuluvustunde seisukohast kui ka seetõttu, et see aitab lastel ja noortel omandada kultuuridevahelisi pädevusi ning muid sotsiaalse kaasatuse, kodanikuaktiivsuse ja tulevase tööalase konkurentsivõime jaoks olulisi oskusi;
            
         
               —
            
            
               osalemine kultuuritegevustes, sealhulgas vahetu kontakt loomeinimestega võib anda hoogu kõigi laste ja noorte loome- ja innovatsioonipotentsiaalile, stimuleerides loovat mõtlemist, kujutlusvõimet ja eneseväljendust;
            
         
               —
            
            
               kultuuri ja kultuurilise eneseväljenduse edendamine koolides ja teistes haridusasutustes ning mitteformaalse õppimise keskkondades nii eraldi õppeainetena kui ka erinevaid teadmisvaldkondi ühendavate köitvate õppimismeetoditena toetab indiviidi igakülgset arengut, motivatsiooni ja paremat õppimist ning loovuse ja innovatsioonivõime arendamist;
            
         
               —
            
            
               nn digitaalajastul sündinud Euroopa põlvkonda kuulujad on nii kultuuri loojad kui tarbijad, kes vastava võimaluse saamisel on uute meediakanalite ja digitaaltehnoloogiate kasutamisel äärmiselt asjatundlikud;
            
         
               —
            
            
               juurdepääs kultuurile ja kultuuripärandile üldiselt ning kultuuri loomise ja kogemise vahenditele konkreetselt ei ole kõikidele lastele ja noortele võrdselt kättesaadav ning praegune majanduslangus võib veelgi piirata laste ja noorte võimalusi juurdepääsuks kultuurile;
            
         MÄÄRAB SUBSIDIAARSUSE PÕHIMÕTET NÕUETEKOHASELT ARVESSE VÕTTES KINDLAKS JÄRGMISED KUUS ESMATÄHTSAT MEEDET, ET EDENDADA LOOMEPÕLVKONNA KUJUNDAMIST EUROOPA LIIDUS:
   1.   Lisada lapsi ja noori käsitlev perspektiiv asjakohastesse poliitikatesse kultuuri edendamiseks
   
   Liikmesriigid ja komisjon peaksid:
   
               i)
            
            
               käsitlema laste ja noorte, sealhulgas noorte spetsialistide konkreetseid vajadusi praegustes ja tulevastes poliitikates, programmides ja meetmetes, eelkõige kultuuri- ja meediavaldkonnas, keskendudes laste ja noorte loomepotentsiaali stimuleerimisele;
            
         
               ii)
            
            
               arendama kultuurisektori ja muude poliitikasektorite (nt haridus ja teadusuuringud, noored, tööhõive ja sotsiaalküsimused, ettevõtlus, majanduskasv ja säästev areng) vahelisi partnerlusi, kasutades vajaduse korral täiel määral olemasolevaid struktuure ja programme.
            
         2.   Optimeerida haridussektori potentsiaali, et tõhustada loovuse edendamist kultuuri ja kultuurilise eneseväljenduse kaudu
   
   Liikmesriigid peaksid:
   
               i)
            
            
               edendama laiemat juurdepääsu kultuurile ja kultuurilisele eneseväljendusele nii formaalse kui mitteformaalse hariduse kaudu, eelkõige struktureeritud ja strateegiliste partnerluste kaudu vahel institutsionaalsel ja poliitika tasandil. Keskenduda tuleks laste ja noorte loovuse ja innovatsioonivõime stimuleerimisele ning kultuuridevahelise pädevuse ja muude elukestva õppe põhipädevuste, näiteks kultuuriteadlikkuse ja kultuurilise eneseväljendamise arendamisele;
            
         
               ii)
            
            
               soodustada seda protsessi näiteks erikoolituse ja jätkukoolituse pakkumisega haridus-, kultuuri- ja noortesektoris töötavatele õpetajatele ja teistele töötajatele. Seda protsessi saab teostada ka kasutades kaasaegseid, sealhulgas info- ja kommunikatsioonitehnoloogial põhinevaid õppemeetodeid ja -vahendeid ning rõhutades koolides aina enam valdkondi nagu kunstiharidus ja kultuuriteadlikkus. Noorsootöö võib hõlmata ka mitmesuguseid kooliväliseid tegevusi kultuuri ja loovuse edendamiseks.
            
         3.   Innustada ja toetada kultuuriasutusi (nt muuseumid, raamatukogud, kunstigaleriid, teatrid) laste ja noorte paremal kaasamisel
   
   Liikmesriigid peaksid:
   
               i)
            
            
               julgustama kõikidel tasanditel kultuuriasutuste jõupingutusi, mis on suunatud laste ja noorte suuremale kaasamisele ning riigi omandis olevatele kultuuriväärtustele juurdepääsu hõlbustamisele, näiteks digiteerimisprogrammide ja hariduslike tegevuste kaudu, hõlmates ka info- ja kommunikatsioonitehnoloogiate kasutamist, ning ka interaktiivsete lahenduste kaudu, kaasates aktiivselt lapsi ja noori.
            
         Liikmesriigid ja komisjon peaksid:
   
               ii)
            
            
               jätkama Europeana portaali arendamise toetamist ning edendama kogemuste vahetamist liikmesriikide vahel seoses liikmesriikide poliitikatega, mis käsitlevad kultuuriväärtuste digiteerimist ja üldsuse juurdepääsu kultuuriväärtustele, pidades eelkõige silmas lasteni ja noorteni jõudmist.
            
         4.   Edendada annet ning loovust kultuuri kaudu, mis on osaks lapsi ja noori käsitlevate sotsiaalse kaasatuse strateegiatest
   
   Liikmesriigid ja komisjon peaksid:
   
               i)
            
            
               edendama kõikide laste ja noorte kaasasündinud annet ning arendama loovust, kaasates kultuuri sotsiaalse kaasatuse strateegiatesse ja programmidesse, milles käsitletakse vähemate võimalustega, sh ka puuetega lapsi ja noori.
            
         5.   Edendada paremat juurdepääsu kultuurile kõikidele lastele ja noortele info- ja kommunikatsioonitehnoloogiate kasutamisega
   
   Liikmesriigid peaksid:
   
               i)
            
            
               jätkama oma jõupingutusi, et parandada mõistliku tasu eest juurdepääsu kultuurile ja kultuurilistele väljendusvormidele info- ja kommunikatsioonitehnoloogiate kasutamisega. Selliste jõupingutuste eesmärgiks peaks olema jõuda kõikide laste ja noorteni ning varustada nad suhtlemisoskuste ja meediapädevusega seotud oskustega, et kasutada täiel määral digitaaltehnoloogia pakutavaid võimalusi, parandades samas teadlikkust ja arusaamist intellektuaalomandiga ja eraelu puutumatusega seotud õigustest ja vastutusest.
            
         6.   Hõlbustada heade tavade vahetamist ning töötada välja kõnealust valdkonda käsitlev teadmistebaas
   
   Tõenditepõhise poliitika arendamiseks kõnealuses valdkonnas
   
                
            
            
               peaksid liikmesriigid ja komisjon:
               
                           i)
                        
                        
                           julgustama ja hõlbustama heade tavade vahetamist eespool nimetatud prioriteetide osas olemasolevate struktuuride kaudu, eelkõige avatud koordinatsioonimeetodi kaudu kultuurivaldkonnas;
                        
                     
         
                
            
            
               peaks komisjon:
               
                           ii)
                        
                        
                           julgustama ja hõlbustama vastastikust õppimist ja heade tavade vahetamist, kasutades olemasolevaid struktuure nagu kodanikuühiskonna platvormid ja talitustevahelised mehhanismid;
                        
                     
         
                
            
            
               peaksid liikmesriigid:
               
                           iii)
                        
                        
                           stimuleerima koostöövõrgustike loomist ja hindamiste kasutamist otsuste tegemise paremaks toetamiseks ja tulevaste meetmete parandamiseks;
                        
                     
         KUTSUB LIIKMESRIIKE JA KOMISJONI ÜLES
   töötama koos oma vastavate pädevusvaldkondade raames selle nimel, et tagada käesolevate järelduste elluviimine Euroopa kultuurivaldkonna tegevuskava ja kultuurivaldkonna töökava (2008–2010) käimasoleva töö kontekstis.
   
      LISA
      
         POLIITILINE KONTEKST
      
      Nõukogu tuletab käesolevate järelduste vastuvõtmisel meelde eelkõige järgmisi dokumente:
      
                  1)
               
               
                  ÜRO lapse õiguste konventsioon (1989), milles sätestatakse kõikide laste õigus kultuurile;
               
            
                  2)
               
               
                  Unesco kunstihariduse teekaart, Lissabon, 6.–9. märts 2006;
               
            
                  3)
               
               
                  Euroopa Parlamendi ja nõukogu 18. detsembri 2006. aasta soovitus võtmepädevuste kohta elukestvas õppes;
               
            
                  4)
               
               
                  komisjoni 10. mai 2007. aasta teatis Euroopa kultuurivaldkonna tegevuskava kohta üleilmastuvas maailmas ning nõukogu 16. novembri 2007. aasta resolutsioon Euroopa kultuurivaldkonna tegevuskava kohta, samuti nõukogu järeldused kultuurivaldkonna töökava kohta aastateks 2008–2010, milles esitatud viie esmatähtsa tegevusvaldkonna hulka kuulub ka kultuurile juurdepääsu edendamine, eriti koostoimes haridusega, eelkõige kultuuriharidusega;
               
            
                  5)
               
               
                  Euroopa Parlamendi ja nõukogu 16. detsembri 2008. aasta otsus Euroopa loovuse ja innovatsiooni aasta kohta;
               
            
                  6)
               
               
                  nõukogu 24. mai 2007. aasta järeldused kultuuri- ja loomesektorite panuse kohta Lissaboni eesmärkide saavutamisse, milles rõhutatakse, et kultuuritegevus ja loomemajandus etendavad ülitähtsat rolli innovatsiooni ja tehnoloogilise arengu hoogustamisel ning on võtmetegurid püsivaks majanduskasvuks tulevikus;
               
            
                  7)
               
               
                  nõukogu 15. novembri 2007. aasta resolutsioon, mis käsitleb uusi kutseoskusi uute töökohtade jaoks, ning komisjoni poolt 2. juulil 2008 vastu võetud teatis „Uus sotsiaalmeetmete kava: võimalused, juurdepääs ja solidaarsus 21. sajandi Euroopas”, milles seati lapsed ja noored kui Euroopa tulevik üheks esmatähtsaks valdkonnaks;
               
            
                  8)
               
               
                  eesistujariigi koostatud Euroopa Ülemkogu 13.–14. märtsi 2008. aasta järeldused, milles tunnistatakse, et tulevase majanduskasvu võtmetegur on Euroopa kultuurile ja tipptasemel teadusele toetuva innovatsiooni ja Euroopa kodanike loovuse potentsiaali igakülgne väljaarendamine;
               
            
                  9)
               
               
                  nõukogu 22. mai 2008. aasta järeldused kultuuridevaheliste pädevuste kohta;
               
            
                  10)
               
               
                  komisjoni 27. aprilli 2009. aasta teatis „ELi noorsoostrateegia – investeerimine ja mobiliseerimine. Uuendatud avatud koordineerimismeetod noortega seotud väljakutsete ja võimaluste tarvis” ning nõukogu 27. novembri 2009. aasta resolutsioon, millega võetakse vastu noortevaldkonnas tehtava Euroopa koostöö uus raamistik (2010–2018).
               
            
         Uuringud ja konverentsid
      
      
                  1.
               
               
                  Euroopa Komisjoni poolt tellitud kaks uurimust – „Kultuuri mõju loovusele” (Impact of Culture on Creativity) ning „Noorte juurdepääs kultuurile” (Access of Young People to Culture).
               
            
                  2.
               
               
                  Euroopa koolides pakutavat kunsti- ja kultuuriharidust käsitlev Eurydice uuring (2009).
               
            
                  3.
               
               
                  Mitmekeelsuse panust loovusesse käsitlev uuring (16. juuli 2009).
               
            
                  4.
               
               
                  Uuring, mille eesmärk on luua loend parimatest tavadest, mis seovad kultuuri haridusega liikmesriikides, kandidaatriikides ja EMP riikides (2004).
               
            
                  5.
               
               
                  29.–30. juulil 2009 Göteborgis peetud konverents „Loomepõlvkonna kujundamise edendamine” (Promoting a Creative Generation).